b'\n_START_ARTICLE_\nOpera (spletni brskalnik)\n_START_SECTION_\nZgodovina\n_START_PARAGRAPH_\nOpera se za\xc4\x8dne leta 1994 kot raziskovalni projekt pri podjetju Telenor, najve\xc4\x8djem Norve\xc5\xa1kem telekomunikacijskem podjetju. Leta 1995 se odcepi, ustanovi se podjetje Opera Software ASA._NEWLINE_Leta 1996 je iz\xc5\xa1la prva razli\xc4\x8dica (2.0), ki je bila na voljo \xc5\xa1ir\xc5\xa1i publiki. Razli\xc4\x8dica 3.0 je na \xc5\xbeeljo uporabnikov iz\xc5\xa1la v ve\xc4\x8d razli\xc4\x8dicah, ki so podpirale razli\xc4\x8dne operacijske sisteme._NEWLINE_Razli\xc4\x8dica 5.0 je postala reklamno sponzorirana, brskalnik je postal pla\xc4\x8dljiv. Z razli\xc4\x8dico 8.5 so se oglasi odstranili, brskalnik pa je spet postal brezpla\xc4\x8den._NEWLINE_Z razli\xc4\x8dico 9.1 je Opera Software ASA predstavil t. i. fraud protection s sodelovanjem podjetij Geotrust in Phishtank.\n_START_SECTION_\nKodna imena\n_START_PARAGRAPH_\nOpera 10 bo podpirala ve\xc4\x8d operacijskih sistemov, uporabnikom pa bo omogo\xc4\x8dala branje spletnih strani na namizju. Opera 10 bo vsebovala tudi orodja, ki bodo namenjena razvijalcem spletnih standardov. Razvijanje Opere poteka v treh razli\xc4\x8dnih smereh, ki imajo kodna imena Merlin, Kestrel ter Peregrine.\n_START_SECTION_\nZna\xc4\x8dilnosti\n_START_PARAGRAPH_\nOpera tako kot ve\xc4\x8dina drugih spletnih brskalnikov omogo\xc4\x8da iskanje spletnih strani in pregledovanje le-teh, tako kot pri brskalniku Firefox pa ponuja tudi branje novic RSS in internetno komunikacijo prek protokola IRC. Zelo dobro urejeno ima tudi zgodovino iskanja, mo\xc5\xbeno pa jo je tudi sinhronizirati z drugimi ra\xc4\x8dunalniki._NEWLINE_Strokovnjaki, ki so opravljali preizkuse in teste priporo\xc4\x8dajo Opero predvsem za starej\xc5\xa1e in slab\xc5\xa1e napajane ra\xc4\x8dunalnike, saj ni eden izmed najhitrej\xc5\xa1ih brskalnikov, je pa zato bolj zanesljiv. Kljub svoji majhni velikosti (zasede le pribli\xc5\xbeno 24 MB na disku) pa lahko te\xc4\x8de na ve\xc4\x8d operacijskih sistemih, kot ostali spletni brskalniki. Opera podpira pet operacijskih sistemov, in sicer Microsoft MS Windows, Linux, Mac OSX, Solaris in FreeBSD.'